hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt sk hu en hu hu hu hu hu hu hu hu hu hu hu pam hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
30 kilót adott le, ha te is fogyni akarsz, ezt kell tenned! - Csak csináld Magadért
Itt a január, mindenki lelkes és reményteli, szeretné a fogadalmait betartani. Talán épp fogyni akarsz? Biztos vagyok benne, hogy sokan ezt fogalmazták meg egyik idei céljuknak. Ám ha még nem tudod, hogyan is valósítsd meg az elképzelésedet, íme itt a segítség.
Az előző írásomban írtam arról, hogy a fogadalmaink, a saját magunk felé tett elvárásaink, a célkitűzéseink csak akkor fognak megvalósulni, ha teszünk értük.
Az elmúlt évben folyton azt hallom a környezetemben, hogy
“Sokat fogytál! Hú, de vékony vagy!”
A férjem kapja az elismerő szavakat, aki az elmúlt másfél évben közel 30 kilótól szabadult meg.
Ő elhatározta magát, aztán kitartóan haladt és halad a célja felé.
Nem csak szavak, hanem tettek kellenek!
De mi az, amit ő tesz? “Csak” annyit, amit a csodálkozó tekintetű minket régen látó szomszédoknak, ismerősöknek is válaszolt:
Hogy ez meg mi a csudát jelent?
Állítása szerint, és hát a gyakorlat is ezt mutatja:
lehet mindent enni, csak nem mindegy, mennyit.
Oda kell figyelni a bevitt kalóriákra.
Nem teljesen igaz, hogy csak az étkezési szokásain változtatott, mert sokat mozog is mellé. Rengeteget biciklizik és mellette itthon szokott edzeni, valamint túrázik, sétál. Ám rájött, hogy hiába mozog ő akármennyit, ha mellette össze-vissza és rengeteget eszik.
A kókuszgolyóból például korábban 20-at simán megevett egy nap alatt.
Amióta tudja, hogy egy darab (nem nagy) házi készítésű kókuszgolyó kb. 100 kalóriát jelent, már csak akkor engedhetné meg magának a fenti mennyiség bevitelét, ha mást aznap nem is nagyon enne…
Igen, úgy ahogy most látod magad előtt, nem kezdődik úgy el egy étkezés, hogy ő ne hozná a kis konyhai mérlegét és ne mérné le szépen az ételt.
Egy Rákóczi túrós kb. 150 kalória
Nagyjából minden étel vagy valami hozzá nagyon hasonló megtalálható az applikációban, amit használ, így mér és könyvel.
Myfitnesspal ez az alkalmazás neve.
Egyszerű a használata: Beírod a testsúlyodat, magasságodat, a nemedet, a korodat és hogy milyen gyakran sportolsz.
Kiszámolja a napi ajánlott kalóriamennyiséget számodra.
Ezután megadhatod, hogy fogyni szeretnél, beírod a kívánt testsúlyt, majd megjelenik az így kiszámolt megfelelő kalóriamennyiség.
Vagy kevesebbet kalóriát viszel be, vagy annyit mint a napi ajánlott, de mellete mozogsz is, és akkor fogyni fogsz.
Tökjó, de macerás mindig mindent mérni…
Ugyan már! Más meg lefotózza a vacsoráját, mielőtt hozzálátna… Mire az utolsó asztalnál ülő is szedett és hozzákezdenénk enni, már be is fejezte a fenti műveletet.
Előbb-utóbb rögzül, hogy miből szabad többet illetve mi az, aminél nagyon kell figyelni a mennyiségre.
Mi az, amit bátran ehetsz-ihatsz?
A kávé, persze csak feketén cukor, tej, tejszín nélkül kb. nulla kalóriás. Ha cukor nélkül iszod pici tejjel, akkor sem sokkal több.
Ez azért jó hír, ugye?! Éljen a kávé!
Mi a helyzet az édességgel?
A túróból erdei gyümölcsökkel vagy pici lekvárral klassz desszertet készít magának. A chia-magról lehet, hogy azt gondolod, drága, de nagyon sokáig elég a kis zacskó, mert csak 1-2 kanál szükséges egy finom chia-puding elkészítéséhez.
Ha turmixot készít, abba mindig kerül nyers tojás. Furcsának tűnhet, viszont próbáld ki, finom krémessé teszi a fehérjés-erdei gyümölcsös italt.
Jó tudni: A fehérje jobban eltelít (mint a szénhidrát), később leszel éhes tőle.
Egyébként minden eszik, csak odafigyel, hogy mikor teszi. Például nem két egymást követő napon. Vagy amikor többet mozgott, mert letekert 50 km-t, akkor bátran vesz két-három sütit is.
Akár még Nutellát is!
4 db puffasztott rizskorong vékonyan megkenve Nutellával ugyanannyit tesz mint egy fél tábla csoki. Csak éppen ki az, aki képes fél tábla csokit meghagyni, nemigaz?!
Mi az, amit óvatosan, mértékkel fogyassz?
olajas magvak mint mogyoró, mandula, dió, stb.
Vannak trükkök, amivel be lehet csapni a szervezetünket, például igyunk vizet étkezés előtt, lassan együnk, kisebb tányérra szedjünk, vagy például kisebb dobozos sört bontsunk ki magunknak.
Rágcsálnivaló nélkül nem bírod? Válaszd ezeket chips helyett:
–popcorn (mert nagyobb mennyiséget megehetsz relatíve kevés kalóriáért cserébe. Egy zacskós mikró popcorn nagyjából egy tábla csokinak felel meg, de sokkal tovább tudod enni a popcornt és többen eszitek meg a zacskóból készült adagot.)
–kölesgolyó (a hagymás -tejfölös olyan finom mint chips)
–napraforgó mag/ szotyi (mert bajlódni kell vele, nem tudsz sokat megenni belőle)
–céklachips és egyéb zöldségchipsek (a legjobb ha magad készíted)
Egyébként ő a következőképpen étkezik:
Reggel rengeteg vizet iszik, és délelőtt kávét ( kettőt) fogyaszt csak, mást nem.
Déltől kezd csak enni. Ebédre valami könnyűt, általában egy turmixot. Délután rágcsálnivalók, pl. popcorn, meg gyümölcs, de akár süti is.
Vacsorára is bármit. Utána pedig desszert. Esti filmezéshez megint rágcsálnivaló. (mostanában mag)
Tényleg mindent eszik, csak mindent pontosan lemérve, kimérve.
Biztosan ismerős, hogy ha reggel elkezdessz enni, akkor nagyjából egész nap eszel. Lehet az is, hogy nem is kívánod a reggelit. Az is rendben van, ha te egyáltalán nem bírnád ki, hogy ne egyél, neked a napi ötszöri étkezés vált be.
“Azt nézzük meg, hogy a saját életritmusunk mellett hogyan tudjuk a legkönnyebben, a legkevesebb feszültséggel megvalósítani az egészséges táplálkozást.“
Ez a mondat tetszett a legjobban a nemrég megjelent wmn cikkből is, ahol szakembert kérdeztek az evéssel, stresszevéssel, megvonásokkal kapcsolatban. (a linkre kattintva olvashatod)
A lényeg tehát hogy minden lehet, csak találd meg, mi az, ami számodra működőképes. Ami nem egy pillanatnyi örömet, sikert, közben szenvedést, stresszt jelent. A hosszútávon fenntartható tevékenységre törekedj.
Nem elég akarni, tenni kell. Viszont jót teszel vele magadnak, ha odafigyelsz.
Csak csináld – magadért!
Bármit lehet! Meg tudod csinálni!
CSAK CSINÁLD – MAGADÉRT!
Ezt is olvasd el:
5 pontban arról, miért jó napi 15 perc mozgás
5 tipp fogyózás helyett
Mosolygós napot, kedves Olvasó!
Véleményed bátran oszd meg velem, örülök, ha írsz nekem!
Kövess Facebookon és Instagramon is!
- DeakEmberAgnes 0 hozzászólás
Ezeket is érdemes megnézni
Mitől szexi egy nő?
Tisztázzuk, ha le van írva, úgy is kell lennie?!
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése